open-index/open-wikipedia-markdown huggingface dataset:
Δαμάγητος ο Ρόδιος

Ο **Δαμάγητος** (5ος αιώνας π.Χ.) από την Ιαλυσό της Ρόδου ήταν ένας από τους Διαγορίδες και αναδείχθηκε ολυμπιονίκης στο αγώνισμα του παγκράτιου.

## Βιογραφικά στοιχεία
Ο Δαμάγητος ήταν ο πρωτότοκος γιος του περίφημου ολυμπιονίκη Διαγόρα. Όπως και ο πατέρας του, ήταν ψηλός· πληροφορούμαστε ότι είχε ύψος 4 πήχεων, δηλαδή περίπου 1,85 μ., και υπολειπόταν του πατέρα του 5 δακτύλους.

Ο Δαμάγητος ήταν παγκρατιαστής και στέφθηκε νικητής στα Ολύμπια δύο φορές· κατά την 82η Ολυμπιάδα (452 π.Χ.) και κατά την 83η Ολυμπιάδα (448 π.Χ.).  Την ίδια ημέρα της δεύτερης νίκης του, στέφθηκε νικητής στην πυγμή και ο αδελφός του, ο Ακουσίλαος. Περιχαρείς τότε οι δυο τους σήκωσαν τον Διαγόρα και τον περιέφεραν στο στάδιο υπό τις επευφημίες των θεατών, που τους έρραιναν με άνθη. Ο Σχολιαστής του Πινδάρου σημείωσε ότι ποτέ άλλοτε δεν είχε συμβεί να στεφθούν ολυμπιονίκες και ο πατέρας και οι γιοι.

Ο Δαμάγητος είχε και έναν ακόμα αδελφό ολυμπιονίκη, τον Δωριέα, ενώ τα ανίψια του από τις αδελφές του (Ευκλής και Πεισίρροδος) έγιναν επίσης ολυμπιονίκες.

Ο Παυσανίας, που έζησε αρκετούς αιώνες αργότερα, μαρτυρεί ότι στην Άλτι της Ολυμπίας είχαν στηθεί ανδριάντες για όλους τους Διαγορίδες. Όπως πληροφορούμαστε, ο ανδριάντας του Δαμάγητου στεκόταν δίπλα σε αυτόν του πατέρα του.

## Γενεαλογία των Διαγοριδών

## Γκαλερί
Ο λεγόμενος *«Θρίαμβος του Διαγόρα»*, δηλαδή η στιγμή που ο Δαμάγητος και ο Ακουσίλαος σηκώνουν και περιφέρουν τον πατέρα τους Διαγόρα στο στάδιο υπό τις επευφημίες των θεατών έχει απεικονιστεί πολλές φορές στις τέχνες και έχει χρησιμοποιηθεί και ως έμβλημα. 

Αρχείο:Degeorge Diagoras.jpg|Christophe-Thomas Degeorge, *Ο Διαγόρας μεταφέρεται θριαμβευτικά από τους γιους του*, 1814, (Κλερμόν-Φεράν, Μουσείο Τέχνης Roger-Quilliot)
Αρχείο:Vinchon Diagoras porté en triomphe.JPG|Auguste Vinchon: *Ο Διαγόρας μεταφέρεται θριαμβευτικά από τους γιους του*, 1814, (Παρίσι, Ecole Nationale Supérieure des Beaux-Arts)
Αρχείο:Statue of Diagoras of Rhodes carried by his sons, Rhodes.jpg|Ο Διαγόρας στα χέρια του Δαμάγητου και του Ακουσίλαου στην περιοχή Ψαροπούλα στη Ρόδο


## Παραπομπές


## Πηγές
*
*
*Howatson, Margaret S., 1989: *The Oxford Companion to Classical Literature*. Oxford: Oxford University Press (μετάφρ. υπό Β.Δ. Φόρη, 1996: *Εγχειρίδιο κλασικών σπουδών*. Θεσσαλονίκη: Αφοί Κυριακίδη).
*
*

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ρόδιοι ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (5ος αιώνας π.Χ.)
Σούπα ροδιού

Η **σούπα ροδιού** ή άλλως **σούπα από ρόδι** *(Pomegranate soup)* είναι ένα φαγητό τύπου ας *(āsh)* της Περσίας ή της Μεσοποταμίας που γίνεται από χυμό και σπυριά ροδιού καθώς επίσης και με κιμά από αρνί ή μοσχάρι, ρύζι, κίτρινη φάβα, φύλλα μέντας, μαϊντανό, μπαχαρικά, τουρσί λαχανικών και άλλα υλικά. Στο Ιράν ονομάζεται *āsh-e anār* (Περσικά: آش انار‎‎· Αζερμπαϊτζανικά: انار آشی) και *shorbat rumman* στο Ιράκ.

## Δείτε επίσης
* Ας (πιάτο)

## Παραπομπές


## Εξωτερικοί σύνδεσμοι (στα Αγγλικά)
*  ''Ash-e anar'' recipe
*  ''Ash-e anar'' recipe
*  ''Ash-e anar'' dehydrated mix
*  Marsha Mehran's website

Κατηγορία:Ιρανική κουζίνα
Κατηγορία:Ιρακινή κουζίνα
Κατηγορία:Κουζίνα του Αζερμπαϊτζάν
Κατηγορία:Τουρκική κουζίνα
Κατηγορία:Σούπες
Κατηγορία:Ρόδια
Κατηγορία:Τουρκικές σούπες
Δαμάρετος ο Ηραίος

Ο **Δαμάρετος ο Ηρεύς** ή **Δημάρετος ο Ηραίος** (6ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηραία στην Αρκαδία, ο οποίος στέφθηκε δύο φορές νικητής στο αγώνισμα του οπλίτη δρόμου κατά τους 65ους (520 π.Χ.) και 66ους (516 π.Χ.) ολυμπιακούς αγώνες της αρχαιότητας. Σύμφωνα με τον ιστορικό του 2ου αιώνα μ.Χ. Παυσανία, ήταν ο διασημότερος αθλητής της αρχαίας Αρκαδίας, ενώ ο γιος του (Θεόπομπος Α´) και ο εγγονός του (Θεόπομπος Β´) υπήρξαν επίσης ολυμπιονίκες.

## Ιστορικές μαρτυρίες

----------------


## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι ολυμπιονίκες (6ος αιώνας π.Χ.)
Ρουκάνι Ηρακλείου

thumb|250px|Η βυζαντινή εκκλησία του Αγίου Ιωάννη
Το **Ρουκάνι** είναι χωριό της Κοινότητας Κυπαρίσσου του Δήμου Ηρακλείου στην Περιφερειακή Ενότητα Ηρακλείου της Κρήτης. Σύμφωνα με την απογραφή του 2011 έχει 136 κατοίκους. Είναι κτισμένο σε υψόμετρο 410, στους πρόποδες του υψώματος Παραθύρι (472 μ.). Στον οικισμό βρίσκεται η βυζαντινή εκκλησία του Αγίου Ιωάννη, του 11ου αιώνα, πιθανότατα καθολικό μονής αφιερωμένης στον άγιο Ιωάννη το Θεολόγο. Κύρια προϊόντα είναι το λάδι, οι σταφίδες και τα κτηνοτροφικά προϊόντα.

## Ιστορικά στοιχεία
Σε ανασκαφές δίπλα στο ναό του Αγίου Ιωάννη βρέθηκε τμήμα ρωμαϊκής δεξαμενής. Η παλαιότερη μνεία στον οικισμό γίνεται το 1212, σε έγγραφο με το οποίο ο Δόγης της Βενετίας Πιέτρο Τσιάνι επιβεβαιώνει την παραχώρηση μερικών χωριών στη μονή της Παναγίας του Σινά, από την εποχή των Βυζαντινών και σε αυτά συμπεριλαμβάνεται η μονή του Αγίου Ιωάννη του Θεολόγου στο Ρουκάνι (monasterio di S. Giovani Crissostomo a Rucano). Τον έγγραφο αναφέρει ότι όλο το χωριό, μαζί με τους παροίκους, τους μύλους και το βουνό ανήκει στη Μονή του Σινά. Η ετυμολογία του ονόματος δεν είναι γνωστή και ίσως προέρχεται από το όνομα του πρώτου οικιστή, Ρουκάνη. Ένας Ανδρέας Ρουκάνης αναφέρεται ως αρχιμανδρίτης σε σφραγίδα της μονής από τους ύστερους μεσαιωνικούς χρόνους. Μια άλλη πιθανότητα είναι ότι πρόκειται για όνομα αραβικής προέλευσης, τοποθετώντας την ίδρυση του χωριού εκείνη την περίοδο.

Το Ρουκάνι σε έγγραφο του Δουκικού Αρχείου του Χάνδακα που χρονολογείται από το 1375 ως *Rucani*. Το Ρουκάνι ήταν ένα από τα χωριά της Κρήτης που είχε αγοράσει ο Καρδινάλιος Βησσαρίων ο Τραπεζούντιος το 1463. Στην απογραφή του Καστροφύλακα το 1583 αναφέρεται ως *Rucani* με 76 κατοίκους. Αναφέρεται επίσης από τον Φραντσέσκο Μπαζιλικάτα και στην τουρκική απογραφή του 1671. Στην αιγυπτιακή απογραφή του 1834 δεν αναφέρεται. Στην απογραφή του 1881 είχε 83 Τούρκους κατοίκους.

Πορεία πληθυσμού σύμφωνα με τις απογραφές:

## Σημεία ενδιαφέροντος
thumb|Η είσοδος του ναού του Αγίου Ιωάννη
* Ο βυζαντινός ναός του Αγίου Ιωάννη, ο οποίος χρονολογείται από τον 11ο-12ο αιώνα μ.Χ. Είναι σταυροειδής εγγεγραμμένος, ελλαδικού τύπου, σαν και αυτούς που κατασκευάστηκαν στην ελληνική επικράτεια τον 11ο αιώνα. Πιθανότατα ήταν καθολικό μονής αφιερωμένης στον άγιο Ιωάννη το Θεολόγο. Σήμερα ο ναός είναι αφιερωμένος στον Άγιο Ιωάννη τον πρόδρομο και εορτάζεται στις 29 Αυγούστου.
* Στην έξοδο του χωριού βρίσκονται οι «Κρύα Βρύση» και «Βρύση Γουρουνάκια».

## Παραπομπές


## Εξωτερικοί σύνδεσμοι
* Παρουσίαση του χωριό στο δήμο Ηρακλείου 

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Ηρακλείου Κρήτης
Ανατολικό ημισφαίριο

right|thumb|250x250px|Ανατολική ημισφαίριο
Το **ανατολικό ημισφαίριο** είναι ένας γεωγραφικός όρος για το ήμισυ της Γης που βρίσκεται ανατολικά του πρώτου μεσημβρινού (που διασχίζει το Γκρίνουϊτς, Αγγλία) και δυτικά του αντιμεσημβρινού στην αντίθετη πλευρά του πλανήτη. Επίσης χρησιμοποιείται για να αναφέρεται στην Ευρώπη, την Ασία, την Αφρική και την Αυστραλία, σε αντίθεση με το δυτικό ημισφαίριο, που περιλαμβάνει τη Βόρεια και Νότια Αμερική). Επιπλέον, μπορεί να χρησιμοποιηθεί με πολιτιστική ή γεωπολιτική έννοια, ως συνώνυμο του «παλαιού κόσμου».

Η γραμμή που οριοθετεί το Ανατολικό και Δυτικό Ημισφαίριο είναι αυθαίρετη σύμβαση, σε αντίθεση με τον Ισημερινό (τη νοητή γραμμή που περιβάλλει τη Γη, σε ίση απόσταση από τους πόλους), η οποία χωρίζει το Βόρειο και το Νότιο Ημισφαίριο. Ο πρώτος μεσημβρινός σε 0 ° γεωγραφικό μήκος και ο αντιμεσημβρινός, σε 180 ° γεωγραφικό μήκος είναι τα συμβατικά αποδεκτά όρια, δεδομένου ότι χωρίζουν ανατολικά γεωγραφικά μήκη από δυτικά γεωγραφικά μήκη. Η σύμβαση αυτή καθιερώθηκε το 1884 στη Διεθνή Διάσκεψη Μεσημβρινών που πραγματοποιήθηκε στην Ουάσιγκτον, όπου εγκρίθηκαν οι έννοιες της πρότυπης ώρας του Καναδού μηχανικού σιδηροδρόμων σερ Σάντφορντ Φλέμινγκ. Η χρήση αυτής της οριοθέτησης βάζει τμήματα της Δυτικής Ευρώπης, της Αφρικής και της Ανατολικής Ρωσίας στο δυτικό ημισφαίριο, μετριάζοντας τη χρησιμότητά του ως ένα γεωπολιτικό κατασκεύασμα, αφού όλη η Ευρασία και η Αφρική τυπικά περιλαμβάνονται στο ανατολικό ημισφαίριο. Κατά συνέπεια, οι μεσημβρινοί σε 20 ° Δ και ο διαμετρικά αντίθετος 160 ° Α χρησιμοποιούνται συχνά, το οποίο περιλαμβάνει όλες τις ευρωπαϊκές και αφρικανικές ηπειρωτικές περιοχές, αλλά περιλαμβάνει επίσης ένα μικρό τμήμα της βορειοανατολικής Γροιλανδίας (συνήθως υπολογίζεται ως μέρος της Βόρειας Αμερικής) και αποκλείει περισσότερο από την Ανατολική Ρωσία και Ωκεανία (π.χ., Νέα Ζηλανδία). Πριν από την παγκόσμια υιοθέτηση της χειμερινής ώρας, πολλοί πρώτοι μεσημβρινοί είχαν κηρυχθεί από διάφορες χώρες, όπου ο χρόνος ορίζεται από το τοπικό μεσημέρι (κατά συνέπεια, τον τοπικό μεσημβρινό).

Η μάζα της γης του ανατολικού ημισφαιρίου είναι μεγαλύτερη από εκείνη του δυτικού ημισφαιρίου και έχει μια ευρεία ποικιλία των οικοτόπων.

## Παραπομπές


## Εξωτερικοί σύνδεσμοι

Κατηγορία:Ημισφαίρια της Γης
Α.Σ.Κ. Ολυμπιακός

Ο **Αθλητικός Σύλλογος Κασσανδρείας Ολυμπιακός 2004** ήταν ελληνικό ποδοσφαιρικό σωματείο το οποίο αγωνιζόταν στη Β΄ Εθνική και στην Γ΄ Εθνική Κατηγορία κατά το χρονικό διάστημα 2004–2008, με την επωνυμία «**Αθλητικός Σύλλογος Κασσάνδρα–Ολυμπιακός [[Ποδοσφαιρική Ανώνυμη Εταιρεία]]**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Κασσάνδρα–Ολυμπιακός**».

Η ομάδα, η οποία προέκυψε έπειτα από συμφωνία μελών του Ολυμπιακού Βόλου με τον Α.Σ. Κασσάνδρα, την περίοδο 2004–05 πήρε μέρος στο πρωτάθλημα της Β΄ Εθνικής κατηγορίας και είχε ως έδρα στις πρώτες αγωνιστικές την Θεσσαλονίκη, ενώ από τον Οκτώβριο του 2004 και έπειτα έδρευε στο Βόλο. Την ίδια αγωνιστική περίοδο, η ερασιτεχνική ομάδα Α.Ο. Εθνικός Ολυμπιακός Βόλου μετείχε στο πρωτάθλημα της Δ΄ Εθνικής κατηγορίας. Οι δύο ομάδες έφεραν παρόμοια σήματα και διακριτικά, ενώ δεν άργησε να εκδηλωθεί διαμάχη μεταξύ των υπευθύνων των δύο ομάδων. Επίσης, οι δύο ομάδες αναμετρήθηκαν το 2007 σε φιλικό αγώνα, με τελικό αποτέλεσμα 2–2.

Με την ολοκλήρωση της περιόδου 2004–05, ο Α.Σ.Κ. Ολυμπιακός κατέληξε στην 5η θέση της βαθμολογίας. Εν συνεχεία, την περίοδο 2005–06 κατετάγη 14ος στο βαθμολογικό πίνακα, με αποτέλεσμα να υποβιβαστεί στη Γ΄ Εθνική κατηγορία. Την αμέσως επόμενη περίοδο, 2006–07, κατέλαβε τη 2η θέση στο 2ο Όμιλο η οποία οδηγούσε σε αγώνα διαβάθμισης, με την αντίστοιχη ομάδα που τερμάτισε επίσης 2η στον 1ο Όμιλο. Ο Α.Σ.Κ. Ολυμπιακός επικράτησε του Α.Σ. Ρόδου με 2–1, πετυχαίνοντας την άνοδο και την επιστροφή στη Β΄ Εθνική κατηγορία. Την επόμενη αγωνιστική περίοδο, 2007–08, η ομάδα τερμάτισε 14η στη βαθμολογία.

Έπειτα από την ολοκλήρωση της περιόδου, λήφθηκε η απόφαση της ενοποίησης του Α.Σ.Κ. Ολυμπιακού με τον Εθνικό Ολυμπιακό, με αποτέλεσμα ο Βόλος να έχει και πάλι έναν ενιαίο Ολυμπιακό, ο οποίος την επόμενη περίοδο πήρε την ονομασία Α.Σ. Ολυμπιακός Βόλου 1937.

## Στατιστικά στοιχεία
* 2004–05 Β΄ Εθνική **5η**
* 2005–06 Β΄ Εθνική **14η** (Υποβιβασμός)
* 2006–07 Γ΄ Εθνική (2ος Όμιλος) **2η** (Προβιβασμός έπειτα από αγώνα διαβάθμισης)
* 2007–08 Β΄ Εθνική **14η**

## Παραπομπές


Κατηγορία:Ολυμπιακός Βόλου (ποδόσφαιρο)
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2004
Το ποντικάκι που ήθελε να αγγίξει ένα αστεράκι

Ο τίτλος **Το ποντικάκι που ήθελε να αγγίξει ένα αστεράκι** μπορεί να αναφέρεται: 

*Το ποντικάκι που ήθελε να αγγίξει ένα αστεράκι (βιβλίο)
*Το ποντικάκι που ήθελε να αγγίξει ένα αστεράκι (ταινία)
Μάρκος Θεοδωρίδης

Ο **Μάρκος Θεοδωρίδης** (1872-1952) υπήρξε Έλληνας δικηγόρος και πολιτικός. Υπηρέτησε ως βουλευτής στην εκλογική περιφέρεια Θεσσαλονίκης και ως υπουργός.

## Βιογραφικά στοιχεία
Γεννήθηκε στις Σέρρες και σπούδασε νομικά. Εργάστηκε ως δικηγόρος. Πολέμησε στον Μακεδονικό Αγώνα και συνεργάστηκε με τον γενικό πρόξενο Κορομηλά και άλλους αξιωματούχους. 
Εξελέγη βουλευτής Θεσσαλονίκης το 1920, το 1926,  το 1935 και το 1936, με το Λαϊκό Κόμμα. Παντρεύτηκε το 1907 την *Ελένη Ρουμπέν Γιαρμολίνσκη*, χήρα με τέσσερα παιδιά.

Υπηρέτησε ως υπουργός Περίθαλψης στην κυβέρνηση Γούναρη από τις 2 Μαρτίου 1922 ως τις 3 Μαΐου 1922 και στην κυβέρνηση Πρωτοπαπαδάκη από τις 9 Μαΐου 1922 ως τις 28 Αυγούστου 1922. Στην κυβέρνηση Τσαλδάρη  υπηρέτησε ως υπουργός Γεωργίας από τις 19 Ιουλίου 1935 ως τις 10 Οκτωβρίου 1935. και προσωρινά υπουργός Εξωτερικών.

Απεβίωσε στις 4 Ιουλίου 1952.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Εξωτερικών
Κατηγορία:Έλληνες υπουργοί Κρατικής Υγιεινής και Αντιλήψεως
Κατηγορία:Μακεδονομάχοι
Jurassic World

Η ταινία **Jurassic World** είναι αμερικανική ταινία επιστημονικής φαντασίας παραγωγής του 2015 και η τέταρτη της σειράς *[[Jurassic Park]]*. Σκηνοθέτης είναι ο Κόλιν Τρέβοροου ο οποίος επίσης συνέγραψε το σενάριο μαζί με τον Ρικ Τζάφα, την Αμάντα Σίλβερ και τον Ντέρεκ Κόνολι. Πρωταγωνιστές είναι ο Κρις Πρατ και η Μπράις Ντάλας Χάουαρντ.

Η ταινία διαδραματίζεται 22 χρόνια μετά τα γεγονότα του αρχικού Τζουράσικ Παρκ στη νήσο Ίσλα Νάμπαρ, στην οποία λειτουργεί ένα πάρκο με δεινόσαυρους, όπως το είχε οραματιστεί ο Τζον Χάμοντ. Κάποια στιγμή, ένας γενετικά τροποποιημένος δεινόσαυρος, ονόματι Indominus rex, το σκάει από την αιχμαλωσία, εξαπολύοντας τον πανικό σε όλο το νησί.

Η ταινία κυκλοφόρησε στους κινηματογράφους στις 10 Ιουνίου 2015 σε περίπου 60 χώρες. Έλαβε θετικές κριτικές, με καλά σχόλια επαίνεσαν για τα οπτικά εφέ της, για τις σκηνές δράσης και τη μουσική. Ωστόσο, επικρίθηκε για το σενάριο και τις ιδέες της. Η ταινία απέφερε το πρώτο Σαββατοκύριακο 500 εκατομμύρια δολάρια, ενώ παγκοσμίως η ταινία απέφερε συνολικά 1,6 δισ. δολάρια και έγινε η δημοφιλέστερη ταινία του 2015 μετά το Ο πόλεμος των άστρων: Επεισόδιο 7 - Η δύναμη ξυπνάει και η τέταρτη μεγαλύτερη εισπρακτικά ταινία όλων των εποχών παγκοσμίως.

## Πλοκή
Είκοσι δύο χρόνια μετά τα γεγονότα του αρχικού Τζουράσικ Παρκ, η νήσος Ίσλα Νάμπαρ έχει πια ένα πλήρες λειτουργικό πάρκο με δεινόσαυρους, όπως το είχε οραματιστεί ο Τζον Χάμοντ. Το νέο αυτό πάρκο ανήκει στην εταιρία Masrani Corporation. Όμως, μετά από χρόνια, η επισκεψιμότητα πέφτει επικίνδυνα και μια νέα ατραξιόν κάνει την εμφάνιση της.Ωστόσο, αυτός ο νέος δεινόσαυρος - υβρίδιο ξεφεύγει από το κλουβί του και σπέρνει το χάος στο πάρκο.

## Ηθοποιοί και χαρακτήρες
* Κρις Πρατ στο ρόλο του *Όουεν Γκράντι*
* Μπράις Ντάλας Χάουαρντ στο ρόλο της *Κλερ Ντίαρινγκ*
* Βίνσεντ Ντ'Ονόφριο στο ρόλο του *Βικ Χόσκινς*
* Τάι Σίμπκινς στο ρόλο του *Ζάκ Μίτσελ*
* Νικ Ρόμπινσον στο ρόλο του *Γρέι Μίτσελ*
* Τζέικ Τζόνσον στο ρόλο της *Λάουερι*
* Μπ. Ντ. Γουόνγκ στο ρόλο του *Δρ. Χένρυ Γου*
* Ίρφαν Καν στο ρόλο του *Σάιμον Μασράνι*
* Ομάρ Σάι στο ρόλο του *Μπάρι*
* Τζούντι Γκριρ στο ρόλο της *Κάρεν Μίτσελ*
* Κέιτι ΜακΓκράθ στο ρόλο της *Ζάρα*

## Βραβεία και Υποψηφιότητες

## Παραπομπές


## Δείτε επίσης

* Κατάλογος χριστουγεννιάτικων ταινιών

## Εξωτερικοί Συνδέσμοι
* 
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2015
Κατηγορία:Ταινίες παραγωγής Universal Pictures
Κατηγορία:Αμερικανικές ταινίες επιστημονικής φαντασίας
Κατηγορία:Ταινίες σίκουελ
Κατηγορία:Περιπέτεια επιστημονικής φαντασίας (ταινίες)
Κατηγορία:Αγγλόφωνες ταινίες
Κατηγορία:Ταινίες με δεινόσαυρους
Κατηγορία:Αμερικανικές θρίλερ ταινίες επιστημονικής φαντασίας
Κατηγορία:Jurassic Park
Κατηγορία:Αμερικανικές περιπετειώδεις ταινίες
Κατηγορία:Ταινίες γυρισμένες στη Χαβάη
Κατηγορία:Ταινίες γυρισμένες στη Λουιζιάνα
Κατηγορία:Ταινίες 4DX
Κατηγορία:Ταινίες IMAX
Κατηγορία:Ταινίες παραγωγής Legendary Pictures
Κατηγορία:Ταινίες με μουσική σύνθεση Μάικλ Τζακίνο
Δαμάτριος ο Τεγεάτης

[μικρογραφία|[Δραχμή της Ολυμπίας, χρονολογούμενη μεταξύ 134ης  (244 π.Χ.) και 143ης (208 π.Χ.) διοργάνωσης των αγώνων]]
Ο **Δαμάτριος ο Τεγεάτης** (γιος του Αρίστιππου, 3ος/2ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Τεγέα, ο οποίος στέφθηκε 2 φορές νικητής στο αγώνισμα του σταδίου παίδων κατά τους 143ους (208 π.Χ.), και στον δόλιχο στους 145ους (200 π.Χ.) ολυμπιακούς αγώνες της αρχαιότητας. Αναφέρεται επίσης σε αρχαίες επιγραφές πως ήταν περιοδονίκης στο αγώνισμα του δόλιχου με πολλές νίκες στις διοργανώσεις των Νέμεων, Ίσθμιων, και Πύθιων αγώνων. 

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Πυθιονίκες
Κατηγορία:Περιοδονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες (3ος αιώνας π.Χ.)
Δημάρατος ο Εφέσιος

Ο **Δημάρατος ο Εφέσιος** (1ος αιώνας π.Χ./1ος αιώνας μ.Χ.) ήταν αρχαίος Έλληνας ολυμπιονίκης με καταγωγή από την Έφεσο, ο οποίος στέφθηκε 2 φορές νικητής στο αγώνισμα του σταδίου κατά τους 194ους (4 π.Χ.) και 195ους (1 μ.Χ.) ολυμπιακούς αγώνες της αρχαιότητας. 

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Εφέσιοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (1ος αιώνας π.Χ.)
Κατηγορία:Αρχαίοι ολυμπιονίκες (1ος αιώνας)
Δρομεύς

Η λέξη **Δρομεύς** μπορεί να αναφέρεται στα παρακάτω:

* αρχαίο συνώνυμο του *Δρομέας*
* Δρομεύς ο Στυμφήλιος (6ος/5ος αιώνας π.Χ.), αρχαίος Έλληνας ολυμπιονίκης στο αγώνισμα του δόλιχου
* Δρομεύς ο Μαντίνειος (6ος/5ος αιώνας π.Χ.), αρχαίος Έλληνας ολυμπιονίκης στο αγώνισμα του παγκράτιου
Δρομεύς ο Στυμφήλιος

Ο **Δρομεύς ο Στυμφήλιος** (6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Στύμφηλο της Αρκαδίας, ο οποίος στέφθηκε 2 φορές νικητής στο αγώνισμα του δόλιχου κατά τους 74ους (484 π.Χ.) και 75ους (480 π.Χ.) ολυμπιακούς αγώνες της αρχαιότητας, ενώ αναφέρεται ως περιοδονίκης και νικητής σε πολλές διοργανώσεις των Νέμεων, Ίσθμιων, και Πύθιων αγώνων. Είχε επίσης επινοήσει συγκεκριμένο διαιτολόγιο για αθλητές με βάση την κατανάλωση κρέατος, όπως και ο προγενέστερος Ευρυμένης ο Σάμιος.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Ισθμιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Περιοδονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες (5ος αιώνας π.Χ.)
Γένε Τσάκναντι

**Ο Γένε Τσάκναντι** (20 Σεπτεμβρίου 1924 – 7 Ιανουαρίου 2001) ήταν Ούγγρος (πολιτογραφημένος Γερμανός) ποδοσφαιριστής και μετέπειτα προπονητής ποδοσφαίρου.

Ως ποδοσφαιριστής αγωνίστηκε στην ουγγρική Τσέπελ, όμως έγινε ευρύτερα γνωστός εργαζόμενος ως προπονητής στην Μπουντεσλίγκα με τις
Σααρμπρίκεν, Κίκερς Στουτγκάρδης και Νυρεμβέργη. Το καλοκαίρι του 1962 βρέθηκε για πρώτη φορά στην Ελλάδα για λογαριασμό της ΑΕΚ, κατακτώντας το πρωτάθλημα (1962-63), αποχώρησε όμως με την ολοκλήρωσή του για να επιστρέψει στη Γερμανία.

Τρία χρόνια αργότερα εργάστηκε εκ νέου στην ΑΕΚ, ερχόμενος στα μισά της περιόδου 1966-67 (αντικαθιστώντας και τις δύο φορές στην τεχνική ηγεσία της ομάδας τον Τρύφωνα Τζανετή), οδηγώντας τον σύλλογο στην κατάκτηση του πρωταθλήματος της επόμενης χρονιάς (1967-68). Την περίοδο 1969-70 βρέθηκε για μία χρονιά στον πάγκο του ΠΑΟΚ, ενώ το 1971 ανέλαβε χρέη πρώτου προπονητή στη γαλλική Στρασμπούρ.

Στις 7 Ιανουαρίου 2001 "έφυγε" από τη ζωή σε ηλικία 76 ετών.

## Παραπομπές


## Πηγές

* Προφίλ στο kickersarchiv
* Προφίλ στο racingstub
* 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη

Κατηγορία:Ούγγροι ποδοσφαιριστές
Κατηγορία:Ούγγροι προπονητές ποδοσφαίρου
Κατηγορία:Ποδοσφαιριστές Τσέπελ ΣΚ
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου ΠΑΟΚ
Κατηγορία:Προπονητές ποδοσφαίρου 1. ΦΚ Σααρμπρύκεν
Κατηγορία:Προπονητές ποδοσφαίρου ΦΚ Νυρεμβέργη
Κατηγορία:Προπονητές ποδοσφαίρου ΡΚ Στρασμπούρ
Suck It and See (άλμπουμ)

Το **"Suck It and See"** είναι το τέταρτο άλμπουμ του αγγλικού συγκροτήματος Arctic Monkeys. Κυκλοφόρησε τον Ιούνιο του 2011 από την Domino. Την παραγωγή έκανε ο συνεργάτης του συγκροτήματος James Ford στα Sound City Studios στο Los Angeles.
Τα τραγούδια γράφτηκαν κυρίως από τον Alex Turner (μέλος του συγκροτήματος) κατά την διάρκεια του 2010 και ηχογραφήθηκαν τον Ιανουάριο και Φεβρουάριο του 2011.

Το **"Suck It and See"** έλαβε καλές κριτικές  από του κριτικούς, αλλά ήταν επιτυχημένο και διαφημιστικά. Από την πρώτη εβδομάδα κυκλοφορίας του κατέκτησε την πρώτη θέση στο Ηνωμένο Βασίλειο, πουλώντας πάνω από 82,000 αντίτυπα, πλησιάζοντας το επιτυχημένο άλμπουμ της Lady Gaga, Born This Way. Παγκοσμίως το άλμπουμ πούλησε 154,000 αντίτυπα την πρώτη εβδομάδα κυκλοφορίας του. Τον Ιούλιο το **"Suck It and See"** βραβεύτηκε με το Mojo award ως το Καλύτερο άλμπουμ του 2011 (Best Album of 2011).

Στις 5 Μαΐου του 2011, οι Arctic Monkeys ξεκίνησαν την παγκόσμια περιοδεία τους **"Suck It and See Tour"**, στην οποία ερμήνευαν τραγούδια και από τα τέσσερα έως τότε άλμπουμ τους. Επισκέφτηκαν την Βόρεια Αμερική, την Νότια Αμερική, την Ευρώπη, την Αυστραλία και την Ασία. Η περιοδεία τελείωσε στις 23 Ιουνίου 2012.

## Κομμάτια

## Συντελεστές

**Arctic Monkeys**
* Alex Turner - φωνή, κιθάρα
* Jamie Cook - κιθάρα
* Nick O'Malley - μπάσο, backing vocals
* Matt Helders - ντραμς, κρουστά, φωνή (κομμάτι 3), backing vocals

**Τεχνικό προσωπικό**
* James Ford – παραγωγή
* James Brown – μηχανικός
* Craig Silvey – μιξινγκ
* George Marino – mastering
* Sean Oakley – βοηθός μηχανικού
* David Covell – βοηθός μηχανικού
* Morgan Stratton – μιξινγκ βοηθός 
* Bryan Wilson – μιξινγκ βοηθός

**Επιπλέον προσωπικό**
* Josh Homme – backing vocals (κομμάτι 7)
* Geoff Barradale – management
* Ian McAndrew – management
* Matthew Cooper – art direction, σχέδιο
* Jason Evans – art direction, σχέδιο
* Aaron Brown – φωτογραφία

Κατηγορία:Άλμπουμ του 2011
Γεώργιος Σαράφης

Ο **Γεώργιος Σαράφης** (Κυδωνιές Μικράς Ασίας 1780-1822) ήταν δάσκαλος και διευθυντής της Ακαδημίας των Κυδωνιών.

## Βιογραφία
Ο **Γεώργιος Σαράφης** γεννήθηκε γύρω στα 1780 στις Κυδωνιές Μικράς Ασίας. Γονείς του ήταν ο Χατζή Ιωάννης Σαράφης και η Δέσποινα Σαράφη, το γένος Σάλτα. Η οικογένειά του ήταν εύπορη αλλά ορφάνεψε από πατέρα σε βρεφική ηλικία και από μητέρα σε ηλικία οκτώ ετών. Τη φροντίδα του ανέλαβε ο γαμπρός επ'αδελφή του Χατζή Διαμαντής. Τη στοιχειώδη εκπαίδευσή του την έλαβε στην Ελληνική Σχολή της Παναγίας των Βούρλων και στη συνέχεια στην Πάτμο, όπου είχε δάσκαλό του τον Δανιήλ Κεραμέα και στη Χίο με δάσκαλό του τον Αθανάσιο Πάριο και τον Δωρόθεο Πρώιο. Στις Κυδωνιές επέστρεψε περί το 1800, όπου διορίσθηκε Διδάσκαλος στην Ελληνική Σχολή της Παναγίας των Ορφανών.
 
Είναι άγνωστο πότε περιεβλήθηκε το μοναχικό σχήμα και από Γεώργιος μετονομάστηκε Γρηγόριος. Μάλλον αυτό έγινε αμέσως μετά την ίδρυση της Ακαδημίας, διότι ένας από τους μαθητές του, ο Πύρρος ο Θεσσαλός, στα απομνημονεύματά του τον ονομάζει *Γρηγόριο* και όχι *Γεώργιο*. Μετά την αποχώρηση του Βενιαμίν του Λέσβιου το 1819 ανέλαβε τη διεύθυνση της Σχολής.

## Διδακτικό έργο
Δίδασκε στις ανώτερες τάξεις Θεολογία, Ελληνική Φιλολογία, Ιστορία και μοιραζόταν μέχρι το 1812 με τον Βενιαμίν και αργότερα με τον Θεόφιλο Καΐρη τα Φιλοσοφικά.

## Ο θάνατός του
Ο Σαράφης με το ξέσπασμα της Ελληνικής Επανάστασης και τις καταστροφές που προκάλεσαν οι Τούρκοι στις Κυδωνιές, διέφυγε αρχικά στα Ψαρά και μετά στην Ύδρα, στις 12 Απριλίου 1821, αλλά αρρωσταίνοντας από επιδημική ασθένεια, πέθανε τελικά την Κυριακή των Βαΐων σε ηλικία σαράντα δύο ετών.

## Εργογραφία
* Γραμματική και Συντακτικόν εις δύο τόμους, το πρώτο βιβλίο που εκδόθηκε στο τυπογραφείο της Σχολής.
* Θεολογικόν υπερφυσικόν, ήτοι περί της αποκαλύψεως γνώσεως του Θεού, εκδόθηκε στην Αθήνα το 1840 από τον Σκραλάτο Βυζάντιο
* Λόγοι Εκκλησιαστικοί οκτώ, εκδόθηκαν το 1909 στη Σμύρνη με δαπάνες του Ταμείου αόρων μαθητών του Γυμνασίου
* Στοιχειώδης Θεολογική, ήτοι προεισαγωγή εις την δογματική θεολογία
* *Θεηγόρος* παρέμεινε ανέκδοτο αλλά δημοσιεύθηκε τελικά στο περιοδικό *Ευαγγελιή Σάλπιγξ*.
Τέλος βιογράφοι του αναφέρουν ένα ακόμα έργο του, το *Εξήγισην Ψαλτηρίου*, είναι όμως άγνωστο αν διασώθηκε κάπου.

## Παραπομπές


## Πηγές

* 
* 

Σαράφης
Σαράφης
Μπάρμπαρα Μπόξερ

Η **Μπάρμπαρα Σου Λέβι Μπόξερ** (αγγλικά: *Barbara Sue Levy Boxer*, 11 Νοεμβρίου 1940), είναι Αμερικανίδα πολιτικός και λομπίστρια, που υπηρέτησε ως Γερουσιαστής των Ηνωμένων Πολιτειών για την Καλιφόρνια από το 1993 έως το 2017. Είναι μέλος του Δημοκρατικού Κόμματος. 

Επίσης, υπηρέτησε και ως Μέλος της Βουλής των Αντιπροσώπων των ΗΠΑ για την 6η περιφέρεια της Καλιφόρνιας από το 1983 έως το 1993. 

## Βιογραφία
Γεννήθηκε στις 11 Νοεμβρίου 1940, στο Μπρούκλιν της Νέας Υόρκης. Σπούδασε στο Κολέγιο Μπρούκλιν και εργάστηκε ως χρηματιστής για αρκετά χρόνια, πριν μετακομίσει στην Καλιφόρνια. Κατά τη διάρκεια της δεκαετίας του 1970 εργάστηκε ως δημοσιογράφος για την εφημερίδα *Πασίφικ Σαν* και ως βοηθός του Αμερικανού Αντιπροσώπου Τζον Μπάρτον. 

### Πολιτική
Υπηρέτησε στην Επιτροπή Εποπτών της Κομητείας Μαρίν για έξι χρόνια, όπου ανέλαβε και την προεδρία της Επιτροπής. Το 1982, εξελέγη στην Βουλή των Αντιπροσώπων, αντιπροσωπεύοντας την 6η Βουλευτική Περιφέρεια της Καλιφόρνια. Συμμετείχε στην Επιτροπή Ένοπλων Υπηρεσιών και στην εποπτεία της κυβέρνησης, περνώντας διάφορες μεταρρυθμίσεις προμηθειών.

Η Μπόξερ κέρδισε τις εκλογές για την είσοδό της στη Γερουσία το 1992. Το 2004 κατάφερε να καταγράψει ιστορικό ρεκόρ ψήφων για τις εκλογές της Γερουσίας, λαμβάνοντας 6,96 εκατομμύρια ψήφους. Το ρεκόρ αυτό το ξεπέρασε η Γερουσιαστής Νταϊάν Φάινσταϊν το 2012. Στη Γερουσία, η Μπάρμπαρα Μπόξερ, είναι μέλος της Επιτροπής Περιβάλλοντος και Δημόσιων Έργων, καθώς και της Επιτροπής Δεοντολογίας.

Στις 8 Ιανουαρίου 2015 η Μπόξερ ανακοίνωσε ότι δεν θα επιδιώξει την επανεκλογή της το 2016.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Καλιφόρνια
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Εβραίοι
Κατηγορία:Μέλη της Βουλής των Αντιπροσώπων (ΗΠΑ)
Ελλάνικος (αποσαφήνιση)

Η ονομασία **Ελλάνικος** μπορεί να αναφέρεται σε ένα από τα παρακάτω άτομα:

* Ελλάνικος ο Λέσβιος (5ος αιώνας π.Χ.) - ιστορικός και λογογράφος
* Ελλάνικος ο Λέπρεος (5ος αιώνας π.Χ.) - πυγμάχος ολυμπιονίκης
* Ελλάνικος (γραμματικός) (3ος αιώνας π.Χ.) - γραμματικός από την Αλεξάνδρεια
* Ελλάνικος ο Ηλείος (1ος αιώνας π.Χ.) - ολυμπιονίκης στα ιππικά αγωνίσματα
Επιθέρσης (αποσαφήνιση)

Η ονομασία **Επιθέρσης** μπορεί να αναφέρεται στα παρακάτω άτομα:

* Επιθέρσης ο Ερυθραίος, ολυμπιονίκης της πυγμαχίας από την Ερυθραία της Ιωνίας
* Επιθέρσης (1ος αιώνας π.Χ.), γραμματικός από τη Νίκαια
Αύγουστος Θεολογίτης

Ο **Αύγουστος Θεολογίτης** (1892 - 4 Ιανουαρίου 1975), του Κωνσταντίνου, ήταν Έλληνας δημοσιογράφος, κτηματίας και πολιτικός, που διετέλεσε βουλευτής και υπουργός σε διάφορες κυβερνήσεις. Ιδιαίτερη πατρίδα του ήταν η Θάσος.

## Βιογραφία
Γεννήθηκε στην Παναγία Θάσου το 1892. Σπούδασε νομικά στο Πανεπιστήμιο της Κωνσταντινούπολης. 
Ως δημοσιογράφος ανέλαβε αρχισυντάκτης της εφημερίδας "Μακεδονία". Το 1924 πρωτοστάτησε στην ίδρυση της Ένωσης Συντακτών Ημερησίων Εφημερίδων Μακεδονίας-Θράκης. 
Άρχισε να ασχολείται με την πολιτική από το 1920, οπότε εξελέγη βουλευτής Δράμας, για να εκλεγεί ξανά το 1923 στην εκλογική περιφέρεια Καβάλας, όπως και το 1926 με τη Δημοκρατική Ένωση, το 1928 και το 1933 με το Αγροτικό και Εργατικό Κόμμα. ;Το 1923 αναφέρεται τοποθετημένος ως Νομάρχης Έβρου. Συνέχισε να εκλέγεται βουλευτής το 1936 με τον Δημοκρατικό Συνασπισμό, το 1946 με την Εθνική Πολιτική Ένωση (Σοσιαλιστικό Δημοκρατικό Κόμμα), το 1950 με το Κόμμα Γεωργίου Παπανδρέου (Δημοκρατικό Σοσιαλιστικό Κόμμα) και τέλος με την ΕΡΕ το 1958 και το 1961. Ήταν αντιπρόεδρος της Βουλής από τις 6 Μαρτίου 1936 έως την κήρυξη της δικτατορίας, στις 4 Αυγούστου 1936. 
Υπηρέτησε ως υφυπουργός Γενικός Διοικητής Ηπείρου στην κυβέρνηση Παπαναστασίου από τις 26 Μαΐου 1932 ως τις 5 Ιουνίου 1932 , υπουργός ΤΤΤ στην κυβέρνηση εθνικής ενότητας του Γεωργίου Παπανδρέου από τις 23 Οκτωβρίου 1944 έως τις 3 Ιανουαρίου 1945.  και μετά ως υπουργός Δημοσίας Τάξεως στην κυβέρνηση του Σοφοκλή Βενιζέλου, από τον Νοέμβριο του 1950 έως τις 28 Ιανουαρίου 1951. Τελευταία υπηρέτησε στην κυβέρνηση Καραμανλή ως υπουργός Βορείου Ελλάδος από τις 17 Μαΐου 1958 έως τις 20 Σεπτεμβρίου 1961.
Επί της θητείας του έγιναν πολλά έργα, ανάμεσα στα οποία η ίδρυση του Κρατικού Θεάτρου Βορείου Ελλάδος, χαρακτηρισμός των δασών της Θάσου ως κοινοτικών, η εκτέλεση υδρευτικών και αποξηραντικών έργων στο Νέστο και στους Φιλίππους και η ίδρυση του πρώτου μουσείου στη Βόρεια Ελλάδα το 1933, που είναι το Αρχαιολογικό Μουσείο Θάσου.

Απεβίωσε στις αρχές του 1975 και κηδεύτηκε στη Θάσο με δημόσια δαπάνη.

## Παραπομπές


Κατηγορία:Βουλευτές Δράμας
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες υπουργοί Βορείου Ελλάδος
Κατηγορία:Έλληνες υπουργοί Ταχυδρομείων, Τηλεγράφων και Τηλεφώνων
Κατηγορία:Έλληνες υπουργοί Δημοσίας Τάξεως
Κατηγορία:Έλληνες υφυπουργοί Γενικοί Διοικητές Ηπείρου
Κατηγορία:Αντιπρόεδροι της Βουλής των Ελλήνων
Κατηγορία:Βουλευτές Καβάλας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με το Κόμμα Γεωργίου Παπανδρέου
Κατηγορία:Βουλευτές εκλεγμένοι με το Αγροτικό Εργατικό Κόμμα
Επιθέρσης ο Ερυθραίος

Ο **Επιθέρσης ο Ερυθραίος** (γιος του Μητρόδωρου, 3ος/2ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ερυθραία της Ιωνίας, ο οποίος στέφθηκε 2 φορές νικητής στο αγώνισμα της πυγμαχίας κατά τους 149ους (184 π.Χ.) και 150ους (180 μ.Χ.) ολυμπιακούς αγώνες της αρχαιότητας. Αναφέρεται επίσης ως περιοδονίκης με νίκες στις διοργανώσεις των Νέμεων, Ίσθμιων, και Πύθιων αγώνων.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Περιοδονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Πυθιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες (2ος αιώνας π.Χ.)
Μάικλ Μπένετ

Ο **Μάικλ Φάραντ Μπένετ** (αγγλικά: *Michael Farrand Bennet*, 28 Νοεμβρίου 1964), είναι Αμερικανός επιχειρηματίας, δικηγόρος και πολιτικός που υπηρετεί ως Γερουσιαστής των Ηνωμένων Πολιτειών για το Κολοράντο από τον Ιανουάριο του 2009. Είναι μέλος του Δημοκρατικού Κόμματος.

## Βιογραφία
Γεννήθηκε στις 28 Νοεμβρίου του 1964 στο Νέο Δελχί της Ινδίας. Είναι γιος του Αμερικανού πρώην αξιωματούχου του Στέιτ Ντιπάρτμεντ και διπλωμάτη, Ντάγκλας Μπένετ και της εβραϊκής καταγωγής Πολωνοαμερικανίδας Σουζάν Κλέτζμαν. Μεγάλωσε στην Ουάσινγκτον. 

Αποφοίτησε το Λύκειο "St. Albans School" το 1982, και στη συνέχεια σπούδασε Ιστορία στο Πανεπιστήμιο Γουέσλιαν στο Κονέκτικατ, λαμβάνοντας πτυχίο (BA) το 1987. Στη συνέχεια, σπούδασε Νομική στο Πανεπιστήμιο Γέιλ, λαμβάνοντας πτυχίο (JD) το 1993. 

### Καριέρα
Αφού εργάστηκε ως βοηθός στο γραφείο του τότε Κυβερνήτη του Οχάιο Ρίτσαρντ Σελέστ (από το 1988-1990), απασχολήθηκε ως δικαστικός υπάλληλος και ως σύμβουλος του Αναπληρωτή Γενικού Εισαγγελέα των Ηνωμένων Πολιτειών. Το 1997, μετακόμισε στο Ντένβερ. 

Ο Μπένετ εργάστηκε για έξι χρόνια στην επιχείρηση επενδύσεων *Άντσουτζ*, όπου ηγήθηκε στην αναδιοργάνωση τεσσάρων προβληματικών εταιρειών. Κατά την απασχόλησή του δίπλα στον Δήμαρχο του Ντένβερ (σημερινό Γερουσιαστή) Τζον Χικενλούπερ, εργάστηκε για την εξισορρόπηση των προϋπολογισμών και τη διαπραγμάτευση συμφωνιών συλλογικών διαπραγματεύσεων.

Τον Ιούλιο του 2005 έγινε Διευθυντής των Δημοσίων Σχολείων του Ντένβερ, θέση με την οποία έγινε σύμβουλος του Μπαράκ Ομπάμα για θέματα παιδείας. 

### Γερουσιαστής των ΗΠΑ (2009-)
Τον Ιανουάριο του 2009 διορίστηκε ως Γερουσιαστής των Ηνωμένων Πολιτειών για την πολιτεία του Κολοράντο, στην κενή θέση που άφησε ο Γερουσιαστής Κεν Σαλαζάρ, ώστε να αναλάβει Υπουργός Εσωτερικών των ΗΠΑ. 

Στις Εκλογές της Γερουσίας των Ηνωμένων Πολιτειών του Νοεμβρίου του 2010, ο Μάικλ Μπένετ, κατάφερε να εκλεγεί με μικρή πλειοψηφία, με ποσοστό 48,1%, έναντι 46,4% του Ρεπουμπλικανού αντιπάλου του Κεν Μπακ.

Επανεξελέγη το 2016, με ποσοστό 50,0% έναντι 44,3% του Ρεπουμπλικανού αντιπάλου του Ντάριλ Γκλεν.

## Παραπομπές


Κατηγορία:Γερουσιαστές των ΗΠΑ
Κατηγορία:Κολοράντο
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί επιχειρηματίες
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Ελλάνικος ο Λέπρεος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Hemidrachm, 432-420 BC, Olympia. 87-90th Olympiad.jpg|μικρογραφία|[Ημίδραχμο της Ολυμπίας, χρονολογούμενο μεταξύ 87ης  (432 π.Χ.) και 90ης (420 π.Χ.) διοργάνωσης των αγώνων]]
Ο **Ελλάνικος ο Λέπρεος** (γιος του Αλκαίνετου, 3ος/2ος αιώνας π.Χ.) ήταν αρχαίος Έλληνας ολυμπιονίκης με καταγωγή από το Λέπρεο, ο οποίος υπήρξε νικητής στο αγώνισμα της πυγμαχίας παίδων κατά τους 89ους (424 π.Χ.) ολυμπιακούς αγώνες της αρχαιότητας. Ο πατέρας του Αλκαίνετος ήταν επίσης ολυμπιονίκης στο ίδιο αγώνισμα, όπως και ο αδερφός του ο Θέας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι ολυμπιονίκες (5ος αιώνας π.Χ.)
Εργοτέλης (αποσαφήνιση)

Η ονομασία **Εργοτέλης** μπορεί να αναφέρεται σε ένα από τα παρακάτω λήμματα:

## Πρόσωπα
* Εργοτέλης ο Κνώσειος (ή Ημέριος, 5ος αιώνας π.Χ.), ολυμπιονίκης στο αγώνισμα του δόλιχου

## Σύλλογοι
* Γ.Σ. Εργοτέλης
**Εργοτέλης Ηρακλείου (ποδόσφαιρο ανδρών)
**Εργοτέλης Ηρακλείου (καλαθοσφαίριση)
Κόρι Γκάρντνερ

Ο **Κόρι Γκάρντνερ** (αγγλικά: *Cory Gardner*) είναι ένας Αμερικανός πολιτικός, ο οποίος υπηρέτησε ως Γερουσιαστής των Ηνωμένων Πολιτειών, αντιπροσωπεύοντας την Πολιτεία Κολοράντο από το 2015 έως το 2020.  Αποτελεί μέλος του Ρεπουμπλικανικού Κόμματος.

Γεννήθηκε στις 22 Αυγούστου 1974 στην Γιούμα του Κολοράντο. Η καταγωγή του έχει ιρλανδικές, γερμανικές και αγγλικές ρίζες. Σπούδασε στο πολιτικές επιστήμες στο Κρατικό Πανεπιστήμιο του Κολοράντο και νομικά στο Πανεπιστήμιο του Κολοράντο.

Διορίστηκε στη Βουλή των Αντιπροσώπων του Κολοράντο το 2005 και το 2006 εξελέγη για μία πλήρη θητεία, εκπροσωπώντας την Περιφέρεια 63 από το 2005 έως το 2011. Το 2010 εξελέγη στη Βουλή των Αντιπροσώπων των Ηνωμένων Πολιτειών, στην οποία ήταν μέλος το διάστημα 2011-2015. Τον Νοέμβριο του 2014 κέρδισε τις εκλογές για τη Γερουσία, με οριακό προβάδισμα, έναντι του αντιπάλου του Μαρκ Γιούνταλ. Στις εκλογές του 2020 ηττήθηκε από τον Δημοκρατικό, πρώην κυβερνήτη του Κολοράντο, Τζον Χίκενλουπερ.

## Παραπομπές


Κατηγορία:Γερουσιαστές των ΗΠΑ
Πολιορκία του Σιρμίου (568)

Η **Πολιορκία του Σιρμίου το 568** αναφέρεται στην ανεπιτυχή πολιορκία της πόλης του Σίρμιου, η σημερινή Σρέμσκα Μιτρόβιτσα της Σερβίας, από τους Άβαρους. Η πόλη ανήκε στη Βυζαντινή Αυτοκρατορία και είχε ανακαταληφθεί από τους Γήπαιδες το 567, ο Άβαροι μόλις είχαν υποτάξει του Γήπαιδες στην Πανονία και δημιουργούσαν το βασίλειο τους. 

Πριν την πολιορκία ο χαγάνος είχε κρατήσει αιχμάλωτους τους δύο πρέσβεις του αυτοκράτορα, Βιταλλιανό και Κόμιτα. Οι αμυνόμενοι άντεξαν την πολιορκία και κατά αυτή τραυματίστηκε ο Βώνος, ο βυζαντινός πατρίκιος και διοικητής της. Η πολιορκία ήταν πολύ σύντομη χωρίς να έχουν διασωθεί άλλες λεπτομέρειες για αυτή εκτός της αβαρικής επίθεσης με τυμπανοκρουσίες. Μετά την πολιορκία άρχισαν διαπραγματεύσεις αλλά οι βυζαντινοί απέρριψαν όλα τα αιτήματα των Άβαρων. 

Ανάμεσα στα αιτήματα των Άβαρων ήταν η καταβολή ετήσιου φόρου, η παράδοση της πόλης σε αυτούς επειδή θεωρούσαν ότι τους ανήκε εφόσον κατέκτησαν τους Γήπαιδες, και η παράδοση του Γεπίδα διοικητή του Σίρμιου Ουσδίβαδου.

## Παραπομπές


## Πηγές
* Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι.
* helios, Οι βυζαντινοαβαρικές διενέξεις και η μεθόριος του Δούναβη, 558-626 

Κατηγορία:Βυζαντινοαβαρικοί πόλεμοι
Κατηγορία:Πολιορκίες της Βυζαντινής Αυτοκρατορίας
Εργοτέλης ο Κνώσειος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20468-452%20BC,%20Olympia.%2078-82th%20Olympiad.jpg|μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 78ης διοργάνωσης των αρχαίων ολυμπιακών αγώνων.]]
Ο **Εργοτέλης ο Κνώσειος** ή **Εργοτέλης ο Ιμέριος** (γιος του Φιλάνωρος, 5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Κνωσό ο οποίος μετανάστευσε στην Ιμέρα της Σικελίας σε νεαρή ηλικία. Υπήρξε 2 φορές νικητής στο αγώνισμα του δόλιχου κατά τους 77ους (472 π.Χ.) και 79ους (464 π.Χ.) ολυμπιακούς αγώνες της αρχαιότητας αντιπροσωπεύοντας την πόλη της Ιμέρας.

Ο Γυμναστικός Σύλλογος Εργοτέλης με έδρα το Ηράκλειο της Κρήτης πήρε την ονομασία του από τον ολυμπιονίκη Εργοτέλη.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Κρήτες ολυμπιονίκες
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι Ιμέριοι ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Ερμάς (αποσαφήνιση)

Η ονομασία **Ερμάς** μπορεί να αναφέρεται σε ένα από τα παρακάτω άτομα:

* Ερμάς ο Αντιοχεύς (1ος αιώνας μ.Χ.), αρχαίος Έλληνας ολυμπιονίκης στο παγκράτιο με καταγωγή από την Αντιόχεια
* Ερμάς (απελεύθερος) (2ος αιώνας μ.Χ.), απελευθερωμένος σκλάβος και χριστιανός στην αρχαία Ρώμη
* Ποιμήν του Ερμά,  πρώιμο χριστιανικό βιβλίο του 2ου αιώνα μ.Χ.
* Ερμάς της Δαλματίας (1ος αιώνας μ.Χ.), μέλος των εβδομήκοντα αποστόλων που αναφέρεται στην Καινή Διαθήκη / Ρωμαίους 16:14
* Ερμά Ντελωριέ (*Hermas Deslauriers*, 1879 – 1941), Καναδός φυσικός
Ερμάς ο Αντιοχεύς

Ο **Ερμάς ο Αντιοχεύς** (γιος του Ισίωνος, 1ος αιώνας μ.Χ.) ήταν αρχαίος Έλληνας ολυμπιονίκης με καταγωγή από την Αντιόχεια της Συρίας, ο οποίος υπήρξε 2 φορές νικητής στο αγώνισμα του παγκράτιου κατά τους 201ους (25 μ.Χ.) και 202ους (29 μ.Χ.) ολυμπιακούς αγώνες της αρχαιότητας. Υπήρξε επίσης νικητής στις διοργανώσεις των Άκτιων, Νεμέων και Ηραίων αγώνων, και πιθανώς να πρόκειται για τον *Τίτο Κλαύδιο Ερμά* ο οποίος αποτέλεσε μέλος της ακολουθίας του Ρωμαίου αυτοκράτορα Κλαύδιου.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες από την Συρία
Κατηγορία:Αρχαίοι ολυμπιονίκες (1ος αιώνας)
Ευθυμένης (αποσαφήνιση)

Η ονομασία **Ευθυμένης** μπορεί να αναφέρεται στα παρακάτω άτομα:

* Ευθυμένης ο Μασσαλιώτης (6ος/5ος αιώνας π.Χ.), εξερευνητής και γεωγράφος
* Ευθυμένης ο Μαινάλιος (5ος αιώνας π.Χ.), ολυμπιονίκης της πάλης
Ευθυμένης ο Μαινάλιος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20392%20BC,%20Olympia.%2097th%20Olympiad.jpg|μικρογραφία|[Στατήρας της Ολυμπίας της 97ης (392 π.Χ.) διοργάνωσης των αρχαίων ολυμπιακών αγώνων.]]
Ο **Ευθυμένης ο Μαινάλιος** (5ος/4ος αιώνας π.Χ.) ήταν αρχαίος Έλληνας ολυμπιονίκης με καταγωγή από το Μαίναλο της Αρκαδίας, ο οποίος υπήρξε νικητής στο αγώνισμα της πάλης παίδων κατά τους 95ους (400 π.Χ.) και της πάλης ανδρών στους 97ους (392 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία είχε φιλοτεχνηθεί από τον Σικυώνιο γλύπτη Άλυπο.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες της πάλης παίδων
Κατηγορία:Αρχαίοι ολυμπιονίκες (5ος αιώνας π.Χ.)
Κατηγορία:Αρχαίοι ολυμπιονίκες (4ος αιώνας π.Χ.)
Λύκειο (αποσαφήνιση)

Με την ονομασία **λύκειο** μπορεί να αναφέρονται:

## Εκπαίδευση
* Λύκειο, εκπαιδευτικό ίδρυμα, κυρίως δευτεροβάθμιας εκπαίδευσης, σε πολλές χώρες.
* Λύκειο (φιλοσοφική σχολή), αρχαίο γυμνάσιο, τοποθεσία της περιπατητικής σχολής του Αριστοτέλη.

; Ελλάδα
* Λεόντειο Λύκειο, ελληνογαλλικά εκπαιδευτικά ιδρύματα στην Αθήνα.
* Ελληνικό Λύκειο, ιστορικό εκπαιδευτικό ίδρυμα στην Αθήνα.
* Πρότυπο Πειραματικό Γενικό Λύκειο Μυτιλήνης, εκπαιδευτικό ίδρυμα στη Μυτιλήνη.

; Τουρκία
* Ζωγράφειο Λύκειο, ελληνικό εκπαιδευτικό ίδρυμα στη Κωνσταντινούπολη.
* Λύκειο Γαλατασαράι, αρχικά γαλλικό και μετέπειτα τουρκικό εκπαιδευτικό ίδρυμα στην Κωνσταντινούπολη.

; Κύπρος
* Λύκειο Αρχιεπισκόπου Μακαρίου Γ' - Δασούπολης, εκπαιδευτικό ίδρυμα στο Στρόβολο.

## Τέχνη και πολιτισμός
* Λύκειος Απόλλων, τύπος γλυπτικής παράστασης.
* Λύκειο των Ελληνίδων, σωματείο μη κερδοσκοπικού χαρακτήρα στην Ελλάδα.
Ζώπυρος (αποσαφήνιση)

Η ονομασία **Ζώπυρος** μπορεί να αναφέρεται στα παρακάτω άτομα:

* Ζώπυρος ο Συρακούσιος (5ος αιώνας π.Χ.), ολυμπιονίκης στο αγώνισμα του οπλίτη δρόμου
* Ζώπυρος (σατράπης) (5ος αιώνας π.Χ.), Πέρσης σατράπης της Βαβυλώνας
* Ζώπυρος ο Αθηναίος (4ος αιώνας π.Χ.), ολυμπιονίκης στο αγώνισμα της πυγμαχίας
* Ζωπυρίων (4ος αιώνας π.Χ.), στρατηγός από την Μακεδονία
* Ζώπυρος ο Συρακούσιος (3ος αιώνας π.Χ.) (ή Μάρκος Αυρήλιος Ζώπυρος), ολυμπιονίκης στο αγώνισμα του σταδίου
Ηλιόδωρος ο Τρωσιδάμας

Ο **Ηλιόδωρος ο Τρωσιδάμας** (3ος αιώνας μ.Χ.) ήταν αρχαίος Έλληνας ολυμπιονίκης με καταγωγή από την Αλεξάνδρεια, ο οποίος υπήρξε 2 φορές νικητής στο αγώνισμα του σταδίου κατά τους 248ους (213 μ.Χ.) και 249ους (217 μ.Χ.) ολυμπιακούς αγώνες της αρχαιότητας. Αποτελεί την τελευταία καταχώρηση στον κατάλογο ολυμπιονικών του Ευσέβιου της Καισαρείας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αλεξανδρινοί ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (3ος αιώνας)
Ειδήσεις διά τα ανατολικά μέρη

Οι ***Ειδήσεις διά τα ανατολικά μέρη*** υπήρξαν μια αυστριακή εφημερίδα γραμμένη στην ελληνική γλώσσα που εκδόθηκε στη Βιέννη κατά την περίοδο από τις 2 Ιουλίου 1811 έως τις 27 Δεκεμβρίου του ιδίου έτους.

Εκδότες τις εφημερίδας ήταν ο Γιόζεφ Φρανζ Χαλλ (Joseph Franz Hall), διευθυντής της ελληνικής σχολής της Βιέννης και κριτικός βιβλίου, και ο Ευφρόνιος Ραφαήλ Πόποβιτς, καθηγητής στο ίδιο εκπαιδευτικό ίδρυμα. Η εφημερίδα δημοσίευσε φύλλα δύο φορές την εβδομάδα, κάθε Τρίτη και Παρασκευή, ενώ κάθε φύλλο περιείχε οκτώ σελίδες. Η ειδησιογραφία του αφορούσε πολιτικά και στρατιωτικά γεγονότα στην Ευρώπη, επιχειρηματικές ειδήσεις, λογοτεχνικά νέα καθώς και ειδήσεις από τα νησιά του Ιονίου. Επειδή δεν μπορούσε να ανταποκριθεί στις προσδοκίες της ελληνικής κοινότητας, παρουσίαζε τα ειδήσεις από την Ανατολική Ευρώπη και σύντομα διέκοψε τη δημοσίευσή της. Αντικαταστάθηκε από το ''Ελληνικό Τηλέγραφο'', που εκδιδόταν από 1812 έως το 1836.

## Πηγές
*  
* 

## Εξωτερικοί σύνδεσμοι
* Εθνική Βιβλιοθήκη της Αυστρίας, Eideseis dia ta anatolika mere

Κατηγορία:Εφημερίδες με τόπο έκδοσης τη Βιέννη
Κατηγορία:Εφημερίδες με τόπο έκδοσης την Αυστρία στην ελληνική γλώσσα
Κατηγορία:Πρώην εφημερίδες στην ελληνική γλώσσα
Κατηγορία:Πρώην εφημερίδες με τόπο έκδοσης την Αθήνα
Κατηγορία:Ιστορικές ελληνικές εφημερίδες
Βυζαντινοαβαρικός πόλεμος του 570-574

Ο **Βυζαντινοαβαρικός πόλεμος του 570-574** ήταν ο πρώτος πόλεμος μεταξύ της Βυζαντινής Αυτοκρατορίας και του Χαγανάτου των Αβάρων που είχε πρόσφατα δημιουργηθεί με την κατάκτηση από τους Άβαρους των Γέπιδων. Με τη διάλυση του κρατιδίου των Γέπιδων οι Βυζαντινοί πρόλαβαν να προσαρτήσουν την στρατηγική πόλη Σίρμιο και την γύρω περιοχή το 567. Οι Άβαροι θεωρώντας τον εαυτό τους φυσικό διάδοχο των Γέπιδων διεκδίκησαν αυτά τα εδάφη και πολιόρκησαν το Σίρμιο χωρίς επιτυχία το 568. Έκτοτε οι Άβαροι έστελναν συνεχώς αντιπροσωπίες στον βυζαντινό αυτοκράτορα στη Κωνσταντινούπολη χωρίς να γίνονται δεκτά τα αιτήματα τους.

Για την πολεμική αυτή σύγκρουση λίγα είναι γνωστά, ο Ιουστίνος Β΄ αποφάσισε την αναμέτρηση με τους Άβαρους για να εξασφαλίσει το σύνορο στον Δούναβη ώστε να μπορέσει να μεταφέρει στρατεύματα από εκεί ενάντια των Περσών. Επικεφαλής του βυζαντινού στρατού και της εκστρατείας τέθηκε ο στρατηγός τότε Τιβέριος Β΄ όπου νίκησε σε μάχη τους Άβαρους το 570 σε άγνωστη θέση στην Θράκη. 

Μετά από αυτή την ήττα οι Άβαροι δεν ενόχλησαν για τέσσερα χρόνια την αυτοκρατορία ούτε έστειλαν ξανά αντιπροσωπίες. Το 574 οι Άβαροι εκμεταλλευόμενοι την απόσυρση βυζαντινού στρατού από την περιοχή επιτέθηκαν στο Βυζάντιο και σε μάχη, σε άγνωστη τοποθεσία, νίκησαν τον Βυζαντινό στρατό ενώ ο ίδιος ο Τιβέριος με δυσκολία απέφυγε την αιχμαλωσία. Ο Τιβέριος έχοντας και το αξίωμα του καίσαρα και ουσιαστικά τη διακυβέρνηση της αυτοκρατορίας λόγω αρρώστιας του Ιουστίνου, πρότεινε Συνθήκη ειρήνης όπου έγινε δεκτή από τους Άβαρους.

## Παραπομπές


## Πηγές
* Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι.
* helios, Οι βυζαντινοαβαρικές διενέξεις και η μεθόριος του Δούναβη, 558-626
Νευρογενής κύστη

Η **νευρογενής δυσλειτουργία της ουροδόχου κύστης**, συχνά αναφέρεται απλώς ως νευρογενής κύστη, είναι μια δυσλειτουργία της ουροδόχου κύστης λόγω βλάβης στο κεντρικό νευρικό σύστημα ή των περιφερικών νεύρων που σχετίζονται με τον έλεγχο της ούρησης. Αυτή η ασθένεια προκαλεί συχνά δυσκολία ή πλήρη αδυναμία ούρησης χωρίς να γίνει καθετηρισμός της κύστης ή οποιασδήποτε άλλη παρέμβαση.

## Αιτίες
Κάθε κατάσταση που παρεμποδίζει την ουροδόχο κύστη και τα νευρικά σήματα που δέχεται ή προκαλεί μπορεί να προκαλέσει νευρογενή κύστη. 
Πολύ συχνά σχετίζεται με παθήσεις της σπονδυλικής στήλης όπως τραυματισμοί, δισκοκύλες αλλά και με ελαττώματα του νευρικού σωλήνα όπως η δυσχιδής ράχη. 
Μπορεί επίσης να προκληθεί από όγκο του εγκεφάλου  και άλλες ασθένειες του εγκεφάλου, εγκυμοσύνη και από ασθένιες που προκαλούν περιφερική νευροπάθεια όπως: ο διαβήτης, ο αλκοολισμός και η ανεπάρκεια βιταμίνης Β12.
Είναι μια κοινή επιπλοκή σε μείζονα χειρουργική επέμβαση στην πύελο, όπως για την αφαίρεση κάποιου τεράτωματος και άλλων όγκων.

Κατηγορία:Ουρολογικές παθήσεις
Θαλλίαρχος ο Ηλείος

Ο **Θαλλίαρχος ο Ηλείος** (γιος του Σωτήριχου, 1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος υπήρξε 2 φορές νικητής στο αγώνισμα της πυγμαχίας κατά τους 185ους (40 π.Χ., πυγμαχία παίδων) και 187ους (32 π.Χ., πυγμαχία ενηλίκων) ολυμπιακούς αγώνες της αρχαιότητας. Ο πατέρας του ο Σωτήριχος είχε υπάρξει επίσης ολυμπιονίκης στην πυγμαχία παίδων στην 177η διοργάνωση των αγώνων το 72 π.Χ..

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι ολυμπιονίκες (1ος αιώνας π.Χ.)
Εκκολπωματική νόσος

thumb|Κολονοσκόπηση που δείχνει εκκολπωμάτωση
**Εκκολπωματική νόσος** ή  **εκκολπωμάτωση** ονομάζεται η ύπαρξη εκκολπωμάτων στο παχύ έντερο.

Τα εκκολπώματα σχηματίζονται όταν ο βλεννογόνος του παχέος εντέρου προσπίπτει διά μέσου του μυϊκού χιτώνα και δημιουργεί σακοειδείς προεξοχές. Εντοπίζονται κυρίως στο σιγμοειδές και η συχνότητα εμφάνισής τους αυξάνεται με την ηλικία. Η κατανάλωση φυτικών ινών φαίνεται να μειώνει τον κίνδυνο εμφάνισής τους. Όταν δεν υπάρχουν επιπλοκές, η εκκολπωμάτωση είναι συνήθως ασυμπτωματική ή παρουσιάζει ήπια συμπτώματα. Τέτοια συμπτώματα είναι ήπιος κοιλιακός πόνος κυρίως στον αριστερό λαγόνιο βόθρο, αίσθημα τάσης, διαταραχές κενώσεων κλπ. Όταν δεν υπάρχουν επιπλοκές η θεραπεία είναι συνήθως συντηρητική. Συνιστάται οι ασθενείς να καταναλώνουν φυτικές ίνες. Μπορεί να χορηγηθούν αντιβιοτικα και σπασμολυτικά φάρμακα. Πιθανές επιπλοκές των εκκολπωμάτων είναι η αιμορραγία, η εκκολπωματίτιδα, η διάτρηση εντέρου, η απόφραξη εντέρου, τα συρίγγια κλπ.

## Παθογένεια
Τα εκκολπώματα δημιουργούνται κυρίως στα σημεία όπου αιμοφόρα αγγεία εισέρχονται στο εντερικό τοίχωμα, επειδή εκείνες οι περιοχές του εντέρου είναι πιο ευένδοτες. Μία αυξημένη ενδοαυλική πίεση του εντέρου μπορεί να προκαλέσει πρόπτωση του βλεννογόνου σε αυτά τα σημεία σχηματίζοντας εκκολπώματα. Τα εκκολπώματα του παχέος εντέρου είναι συνήθως ψευδοεκκολπώματα επειδή αποτελούνται μόνο από τον βλεννογόνο και υποβλεννογόνιο χιτώνα, και όχι τον μυϊκό χιτώνα.

## Παραπομπές


Κατηγορία:Παθήσεις του εντέρου
Κατηγορία:Παθήσεις που διαγιγνώσκονται με εξέταση κοπράνων
Θεόδωρος ο Μεσσήνιος

Ο **Θεόδωρος ο Μεσσήνιος** (1ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μεσσηνία, ο οποίος υπήρξε 2 φορές νικητής στο αγώνισμα του σταδίου κατά τους 183ους (48 π.Χ.) και 184ους ολυμπιακούς αγώνες της αρχαιότητας (44 π.Χ.).

## Παραπομπές


## Εξωτερικοί σύνδεσμοι
* Οι σπρίντερ της αρχαίας Μεσσήνης, της Μαρίας Θερμού, 28/02/2010 - Το Βήμα

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Μεσσήνιοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (1ος αιώνας π.Χ.)